**Mārtiņš Stāks.**

**Dzimšanas datums :** 1956. gada 6. septembris.

**Dzimšanas vieta :** Milvoki, Viskonsina (Milwaukee, Wisconsin), ASV

**Dzīves vieta :** Park Ridge, (Čikāgas priekšpilsēta), Illinois, ASV.

**Izglītība:** Milvoku Pulkveža Kalpaka Latviešu skola, Gaŗezera Vasaras vidusskola, University of Wisconsin - bakalaura (1978) un maģistra (1979) gradi tautsaimniecības un finanču zinātnēs.

**Nodarbošanās :** Pēc universitātes studijām iesāku darbu ar starptautisko audita, finanču, nodokļu un konsultācijas firmu *Arthur Andersen,* kuŗā nostrādāju 23 gadus. Vairums projektu bija ASV, bet piedalījos dažos ārzemēs un pavadīju kādu laiku Londonā, Kuwaitā un Nigērijā. Atvēru Baltijas valstīs filiāles Igaunijā, Lietuvā un Latvijā (1991-93), kuŗā laikā dzīvoju Rīgā un Jūrmalā. *Andersen* firma 2002. gada tika pārveidota un izkaisīta sakarā ar ASV valdības tieslietu lēmumiem. Firmas īpašnieki nolēma savienoties ar *Ernst & Young* starptautisko firmu (ieskaitot Baltijas filiāles) u.c. starptautiskām firmām. Daži veidoja jaunas firmas, un es piedalījos grupā kas nodibināja firmu *Protivi.* Pašlaik strādāju *Stout* firmā, kur esmu vēl arvien kopā ar *Andersen* kolēģiem. Projekti pie kuŗiem strādāju ir tādi, kas pieprasa: investīciju banku darbību, ir akcionāru strīdi vai citādas sarežģītas komerciāli radušās lietas, pieprasa juridisko liecību, piemēram, zaudētās peļņas un zaudējumu analīze kur sagaida ekspertīzi grāmatvedībā, un datu analītikas vai riska pārvaldības vajadzības.

**Latviešu sabiedriskā dzīve :** Esmu DV biedrs kopš 12 gadu vecuma Milvoku apvienībā, ASV, kur piedalījos DV šaušanas komandā! Kopš 2017. gada Čikāgas Daugavas Vanagu (DV) apvienības valdes loceklis un 2021. gadā tiku ievēlēts priekšsēža amatā, un ASV DV valdē. Esmu bijis aktīvs Latviešu centrā Gaŗezers kopš 1966. gada. Jaunības gados biju Bērnu nometnē un Vasaras vidusskolā, vēlāk biju audzinātājs. Vēlākos gados biju Gaŗezera padomes loceklis, pēc tam priekšsēdis, bet pašlaik esmu akcionāru pārstāvis vairākām organizācijām. Sastāvu sekojošās organizācijās: Korporācijā Selonija, Latvian/American Chamber of Commerce, Čikāgas Latviešu Biedrībā un Ciānas Latviešu evanģeliski luteriskā draudzē kā padomes loceklis. Agrākos gados esmu pildījis prezidija priekšsēža posteni Čikāgas Latviešu Organizāciju Apvienībā un Čikāgas Krišjāņa Barona Latviešu skolas (KBLS) Vecāku padomē kā priekšsēdis.

**Ģimenes dzīve :** Kopš 1984. gada esmu apprecējies, dzīves biedre Luanna Stāks. Mums ir divi pieauguši bērni, kuŗi apmeklēja KBLS un Gaŗezera skolas, un arī trīs mazbērni, kuŗi apmeklē Čikāgas “Stariņš” pirmsskolu un Gaŗezera “biz biz” nometni. Luannai ir bakalaura un maģistra gradi paedegoģijā, un 1992 gadā kopā ar kolēģiem viņa nodibināja *The International School of Latvia (ISL),* kas šodien atrodas Piņķos, pilsētā starp Jūrmalu un Rīgu. Mēs abi šinīs dienās pavadam laiku ar mūsu plašāko ģimeni, tagad vairāk ar mazbērniem. Kādreiz mēs pabraukājam ar automašīinu dažas dienas vai nedēļu izklaidējoties atvaļinājumā ne pārāk tālu no mājām. Retāk aizlidojam tālak redzēt jaunas vietas ASV vai apciemot draugus un radus, kuŗi dzīvo Latvijā un citur Eiropā. Es personīgi vēl daudz interesējos par un skatos sportu, kā arī cenšos lasīt un iedziļināties vēstures notikumos un šīs dienas ziņās u.c. jaunumos.